
Nr.
REFERAT DE APROBARE
 la proiectul de  hotărâre privind modificarea și completarea HCL nr.347/2023 privind aprobarea constituirii drepturilor de uz și servitute în favoarea SC DELGAZ GRID SA, asupra imobilului (teren), proprietate publică a municipiului Alba Iulia, situat în Alba Iulia, pe str.Decebal


Prin prezentul proiect de hotărâre propun modificarea și se completarea art.1 din HCL nr.347/30.08.2023 privind aprobarea constituirii drepturilor de uz și servitute în favoarea SC DELGAZ GRID SA, asupra imobilului (teren), proprietate publică a municipiului Alba Iulia, situat în Alba Iulia, pe str.Decebal, care va avea următorul conținut:

”Art.1.Aprobă constituirea drepturilor de uz și servitute, în favoarea SC DELGAZ GRID SA, cu sediul în municipiul Târgu Mureș, jud.Mureș, B-dul.Pandurilor, nr.42, et.IV, înregistrată la Oficiul Registrului Comerțului sub nr.J26/326/2000, având CUI 10976687, prin Filiala Alba a SC DELGAZ GRID SA, cu sediul în municipiul Alba Iulia, str.Olteniei, nr.21A, pentru o lungime de 33 ml, care traversează următoarele terenuri proprietate publică a municipiului Alba Iulia:

1.terenul înscris în CF nr.114681 Alba Iulia, cu nr.cadastral 114681, în suprafață de 2.655 mp, având categoria de folosință curți-construcții;

2.terenul înscris în CF nr.117887 Alba Iulia, cu nr.cadastral 117887, în suprafață de 315 mp, având categoria de folosință curți-construcții;

3.terenul înscris în CF nr.97793 Alba Iulia, cu nr.cadastral 97793, în suprafață de 568 mp, având categoria de folosință curți-construcții;
4.terenul înscris în CF nr.111025 Alba Iulia, cu nr.cadastral 111025, în suprafață de 556 mp, având categoria de folosință curți-construcții.”


Totodată, mai propun înlocuirea în tot cuprinsul HCL nr.347/2023 a sintagmei ”imobilului (teren)” cu sintagma ”imobilelor (terenuri)” și a cuvântului ”teren” cu cuvântul ”terenuri”


Referitor la prezentul proiect de hotărâre, vă facem cunoscute următoarele:


Prin adresa înregistrată la Primăria municipiului Alba Iulia sub nr.82.259/2023, SC DELGAZ GRID SA, prin Filiala Alba, solicită constituirea drepturilor de uz, servitute și acces la utilitățile publice, cu titlu gratuit, pentru un teren proprietate publică a municipiului Alba Iulia, în lungime de 33 ml, în scopul realizării lucrărilor de extindere conductă gaze naturale presiune redusă PE 63 mm și a amplasării unui branșament gaze naturale presiune redusă PE 32 mm (Lbr=1,5m+2m), această lucrare fiind necesară branșării la rețeaua de distribuție a gazelor naturale a imobilului situat în Alba Iulia, str.Decebal, nr.11A.

După adoptarea HCL nr.347/2023 de către Consiliul Local al municipiului Alba Iulia, SC DELGAZ GRID SA a solicitat Serviciului Autorizări din cadrul Primăriei municipiului Alba Iulia eliberarea unei autorizații de construire pentru realizarea branșamentului de gaze naturale, ocazie cu care s-a constatat faptul că respectivul branșament traversează mai multe terenuri proprietate publică a municipiului Alba Iulia și nu doar unul singur așa cum s-a crezut la momentul adoptării HCL nr.347/2023, motiv pentru care se impune modificarea acesteia prin evidențierea în cuprinsul hotărârii a tuturor terenurilor traversate de branșamentul în cauză.


Chiar dacă modificările și completările propuse a fi aduse HCL nr.347/2023 afectează o bună parte din conținutul acesteia, întrucât aceasta a intrat în circuitul civil, fiind depusă o cerere de eliberare a unei autorizații de construire în vederea realizării branșamentului propus, hotărârea nu mai poate fi revocată, prin modificarea și completarea acesteia urmărindu-se punerea în acord a dispozițiilor hotărârii cu situația reală din teren.

La redactarea proiectului de hotărâre, au mai fost avute în vedere dispozițiile art.621 din Legea nr.287/2009 privind Codul civil, republicată, cu modificările și completările ulterioare, prevederile art.109 – art.113 din Legea energiei electrice şi a gazelor naturale nr.123/2012, cu modificările şi completările ulterioare, precum și dispozițiile art.129 alin.(2) lit.”c”, ale art.139 alin.(3) lit.”g”, art.196 alin.(1) lit.”a” și art.362 alin.(2) din OUG nr.57/2019 privind Codul administrativ, cu modificările şi completările ulterioare.

